b'\n_START_ARTICLE_\nDalius \xc4\x8cekuolis\n_START_SECTION_\nBiografija\n_START_PARAGRAPH_\n1977 m. baig\xc4\x97 Vilniaus 15-\xc4\x85j\xc4\x85 vidurin\xc4\x99 mokykl\xc4\x85, 1982 m. \xe2\x80\x93 Maskvos valstybin\xc4\xaf tarptautini\xc5\xb3 santyki\xc5\xb3 institut\xc4\x85._NEWLINE_1982\xe2\x80\x931986 m. dirbo LTSR URM II-uoju, I-uoju sekretoriumi. 1986\xe2\x80\x931990 m. dirbo TSRS ambasadoje Gvin\xc4\x97joje._NEWLINE_1990\xe2\x80\x931991 m. \xe2\x80\x93 Lietuvos U\xc5\xbesienio reikal\xc5\xb3 ministerijos Spaudos ir informacijos skyriaus ved\xc4\x97jas. 1991\xe2\x80\x931994 m. dirbo diplomatin\xc4\xaf darb\xc4\x85 Danijoje: buvo Baltijos informacinio biuro Lietuvos atstovas, Lietuvos ambasados patar\xc4\x97jas, laikinasis reikal\xc5\xb3 patik\xc4\x97tinis, 1992\xe2\x80\x931994 m. \xe2\x80\x93 nepaprastasis ir \xc4\xafgaliotasis ambasadorius Danijoje, taip pat Islandijoje, Norvegijoje._NEWLINE_1994\xe2\x80\x931998 m. \xe2\x80\x93 nepaprastasis ir \xc4\xafgaliotasis ambasadorius Belgijoje, nuo 1995 m. \xe2\x80\x93 Olandijoje ir Liuksemburge, Lietuvos ambasadorius prie Vakar\xc5\xb3 Europos S\xc4\x85jungos. 1995\xe2\x80\x931997 m. \xe2\x80\x93 kartu ir ambasadorius prie NATO, atstovas Baltijos j\xc5\xabros valstybi\xc5\xb3 tarybos Vyresni\xc5\xb3j\xc5\xb3 pareig\xc5\xabn\xc5\xb3 komitete._NEWLINE_1999\xe2\x80\x932004 m. \xe2\x80\x93 Lietuvos nepaprastasis ir \xc4\xafgaliotasis ambasadorius Portugalijos Respublikoje._NEWLINE_2004\xe2\x80\x932006 m. \xe2\x80\x93 Lietuvos URM sekretorius, atsakingas u\xc5\xbe saugumo politikos klausimus._NEWLINE_2006 - 2012 m. \xe2\x80\x93 Lietuvos nuolatin\xc4\x97s misijos prie Jungtini\xc5\xb3 Taut\xc5\xb3 vadovas. 2007 - 2012 m. buvo Jungtini\xc5\xb3 Taut\xc5\xb3 Organizacijos Ekonomin\xc4\x97s ir socialin\xc4\x97s tarybos (ECOSOC) pirmininkas, 2008 m. buvo Tre\xc4\x8diojo dvime\xc4\x8dio JT \xc5\xa1auli\xc5\xb3 ginkl\xc5\xb3 ir lengvosios ginkluot\xc4\x97s veiksm\xc5\xb3 programos susitikimo pirmininkas, 2010-2011 m. - JT Generalin\xc4\x97s Asambl\xc4\x97jos veiklos pagyvinimo (revitalizacijos) darbo grup\xc4\x97s pirmininkas._NEWLINE_2012 m. Lietuva buvo i\xc5\xa1k\xc4\x97lusi D. \xc4\x8cekuolio kandidat\xc5\xabr\xc4\x85 \xc4\xaf JT Generalin\xc4\x97s Asambl\xc4\x97jos 67-osios sesijos pirmininkus. Su Rusijos pagalba rinkimus minimalia persvara laim\xc4\x97jo Serbijos u\xc5\xbesienio reikal\xc5\xb3 ministras Vukas Jeremi\xc4\x8dius._NEWLINE_2012 - 2014 m. buvo Lietuvos URM Politikos direktorius. Nuo 2014 m. rugpj\xc5\xab\xc4\x8dio 5 d. \xe2\x80\x93 Lietuvos ambasadorius Pranc\xc5\xabzijoje.'